རླུང་གི་བསྟན་བཅོས། (ཚན་བཤུས)
དཀྱིལ་ཟུར་བློ་བཟང་སྦྱིན་པ།
དོན་བཟང་ཚིག་སྦྱོར་ཕུན་ཚོགས་པའི། །
ལེགས་བཤད་གཏམ་གྱིས་གཞན་ཡིད་འཕྲོག །
དྲི་ཞིམ་འཕྲོ་བའི་པད་ཚལ་གྱི། །
རླུང་གིས་སྣ་དབང་ཚིམ་པ་བཞིན། །
སྐྱེ་བོ་ཀུན་དང་མཐུན་ཕྱིར་དུ། །
དག་སྣང་སྦྱོང་ལ་འགྲོགས་བདེ་བགྱི། །
ཆར་ལྡན་རླུང་གི་ཤིང་རྟ་ལ། །
འཇིག་རྟེན་ཐམས་ཅད་དགའ་བ་ཡིན། །
ཕུགས་སུ་ཕན་པའི་དོན་ཆེན་དེ། །
ངང་རིང་འབད་པས་བསྒྲུབ་པར་བྱ། །
082

བོད་ཀྱི་ལེཤས་བཤད།
ལོ་སྟོང་དུ་མར་རླུང་གཡོས་པས། །
འོག་གཞི་རླུང་གི་དཀྱིལ་འཁོར་གྲུབ། །
རང་གཞན་སུ་ལའང་མི་ཕན་པའི། །
བྱ་བ་ངན་པ་བཤོལ་ན་ལེགས། །
དགུན་གྱི་ཁ་རླུང་འཚུབ་དུས་སུ། །
ས་བོན་བཏབ་ཀྱང་ཕན་པ་མེད། །
བྱ་བ་གང་དང་གང་བྱེད་ཀྱང་། །
འགྲུབ་དང་མི་འགྲུབ་བརྟགས་ནས་བྱ། །
རྩྭ་དང་ནས་སྲན་ཕྱེ་བའི་ཚེ། །
རླང་པོ་འབྱུང་མིན་བརྟགས་ནས་བྱ། །
ཕ་རོལ་པོ་ཡིས་ཐོས་དོགས་མེད། །
སྙམ་དུ་སྐྱོན་བརྗོད་མི་བྱ་སྟེ། །
གཏམ་ནི་བྱ་སྤུ་རླུང་འཁྱེར་དང་། །
འདྲ་ཞེས་ཤ་ཚ་ཅན་རྣམས་སྨྲ། །
ཕ་རོལ་གཞན་སྐྱོན་བརྗོད་པ་ན། །
རང་ཉིད་བརླག་པའི་རྒྱུ་ཡིན་ཏེ། །
083

བོད་ཀྱི་སློབ་འབྲིང་སློབ་མའི་ངེས་བཀླག་དེབ་ཕྲེང་།
མེ་ལ་ཕར་ནི་ཕུས་བཏབ་པས། །
རང་གི་གདོང་ནི་ཚིག་པ་མཐོང་། །
དུས་ཀྱི་དབང་གིས་ཞི་དུལ་ཅན། །
མ་རབས་སྐྱེ་བོའི་ཁྲོད་དུ་གནས། །
ངན་པའི་རླུང་གིས་རྡུལ་ཁྲོད་དུ། །
འཇམ་པོའི་ཤིང་བལ་འཁྱེར་བ་མཐོང་། །
དམན་པས་དམ་པ་ལ་བརྟེན་ན། །
གང་འདོད་གནས་སུ་སྐྱེལ་བ་ཡིན། །
བཟང་པོའི་རླུང་ལ་དྲིས་བརྟེན་ན། །
ཐག་རིང་ཡུལ་དུ་སླེབ་དང་མཚུངས། །
སྐྱེ་བོ་ངན་པ་འབྱོར་ཐོབ་ཚེ། །
གཞན་ལ་རྣམ་འགྱུར་སྣ་ཚོགས་སྟོན། །
ངན་པའི་རླུང་ཆེན་གཡོ་རྟགས་སུ། །
འདབ་ཆགས་ཁྲུང་ཁྲུང་ཐག་སྐད་སྒྲོག །
དམ་པ་ཇི་ཙམ་བསྟོད་ན་ཡང་། །
ང་རྒྱལ་ཅུང་ཟད་སྐྱེ་མི་མཛད། །
084

བོད་ཀྱི་ལེཤས་བཤད།
རླུང་ནི་ཇི་ཙམ་གཡོས་གྱུར་ཀྱང་། །
རྒྱ་མཚོ་ཆེ་ལ་གཡོ་འགུལ་མེད། །
ངན་པ་ཅུང་ཟད་བསྟོད་པ་ལ། །
ཁེངས་པ་རི་རབ་ལས་ཀྱང་མཐོ། །
མྱ་ངམ་ཐང་དུ་གཡོས་པའི་རླུང་། །
ཐལ་འཚུབ་གཞན་ལས་ཆེ་བ་མཐོང་། །
བློ་ཆེན་རྣམས་ལ་སྨད་གྱུར་ཀྱང་། །
རང་གི་རང་གཞིན་ག་ལ་འདོར། །
རླུང་གི་གྲོགས་པོའི་ཞུགས་ནང་དུ། །
གསེར་སྦྲམ་བཞུ་ཡང་མདོག་མི་འགྱུར། །
བློ་ཆུང་ཅུང་ཟད་སྨད་ཙམ་གྱིས། །
སྡུག་བསྔལ་གཞན་ལས་ཆེ་བ་བྱེད། །
ཐང་ན་གནས་པའི་སྒྲོན་མེ་དེ། །
ཆུང་ངུའི་རླུང་གིས་འཇིག་པ་ཡིན། །
དམ་པའི་ཡོན་ཏན་དང་ལྡན་གྱིས། །
མང་པོའི་ནང་དུ་སྒྲོག་པར་བྱེད། །
085

བོད་ཀྱི་སློབ་འབྲིང་སློབ་ཆའི་ངེས་བཀླག་དེབ་ཕྲེང་།
ཧ་རི་ཙནྡན་དྲི་ངད་དེ། །
རླུང་གིས་ཕྱོགས་དང་མཚམས་སུ་འགྱེད། །
ཐོས་ལྡན་ཉམས་ལེན་ལ་གཞོལ་བའི། །
མཁས་དེ་ཞི་ཞིང་དུལ་བར་གནས། །
ཚ་བའི་གདུང་བ་ཞི་བྱེད་པའི། །
བཟང་པོའི་རླུང་དེ་ཀུན་ཏུ་བསིལ། །
ཐོས་མེད་མཁས་འདོད་ཅན་རྣམས་ཀྱི། །
ཤེས་རྒྱུད་རྭ་ཅོ་ལས་ཀྱང་གྱོང་། །
བར་སྣང་སྤྲིན་མེད་རླུང་བོ་དེ། །
མདའ་ལས་ཚ་ཞེས་ཀུན་གྱིས་སྨྲ། །
སློབ་གཉེར་དུས་སུ་མ་བྱས་པར། །
རྗེས་སུ་མཁས་འདོད་བཞད་གད་གནས། །
ཆར་སྤྲིན་རླུང་གིས་གཏོར་བ་ལ། །
སྦྲང་ཆར་རེ་བ་དོན་མེད་ཡིན། །
བློ་ལ་ཡར་བསྐྱེད་གཏན་མེད་པའི། །
སློབ་གཉེར་ཇི་ཙམ་བྱས་ཀྱང་ཅི། །
:
086

བོད་ཀྱི་ལེགས་བཤད།
གཤམ་བུ་རླུང་གིས་རྟག་གཡོས་ཀྱང་། །
བསླེབ་རྒྱུ་གང་ཡང་མེད་ལ་ལྟོས། །
རྣམ་བཀྲ་དོན་མེད་བྱ་བ་ཡིས། །
ཕུན་ཚོགས་སྒྲུབ་ཀྱང་ཐོབ་པར་དཀའ། །
རླུང་གིས་གཡོས་པའི་ཆུ་རིས་བཞིན། །
གྲུབ་ཀྱིན་གྲུབ་ཀྱིན་རླག་པ་མང་། །
ནོར་དང་མངའ་འབངས་རྒྱལ་པོའི་རྒྱན། །
འཆད་དང་རྩོམ་པ་མཁས་པའི་རྒྱན། །
སྟོབས་དང་གོ་མཚོན་དཔའ་བོའི་རྒྱན། །
རླུང་དང་ཆར་སྤྲིན་བསིལ་བའི་རྒྱན། །
087

བོད་ཀྱི་སློབ་འབྲིང་སློབ་མའི་ངེས་བཀླག་དེབ་ཕྲེང་།